Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: polgári jogot [30/1992. (V. 26.) AB határozat, ABH 1992. 167., 178–180].
Paragraph Index: 1389

b) A közérdek megsértése a maga életbeli megnyilvánulásában mindig konkrét, egyedi sérelemmel (veszéllyel) jár, vagy ennek valószínûségét jelenti. Ezek után érthetõ, hogy a közérdekû keresetindítás lehetõségét tartalmazó jogszabályok nem definiálják a közérdek fogalmát; így csak az egyes jogterületek konkrét szabályaiból indulhatunk ki. Annyit azonban bizonyosan állíthatunk, hogy egy alapjogi sérelem védelme nem vitathatóan a közérdek kategóriájába esik, márpedig a közméltóság értelmezésünk szerint nem más, mint az emberi méltóságnak adott közösségek becsületét érintõ dimenziója. Feltétlenül érvényes tehát rá az Alkotmánynak az a rendelkezése, amely szerint az alapvetõ jogok megsértése miatt keletkezett igények, továbbá a kötelességek teljesítésével kapcsolatban hozott állami döntések elleni kifogások bíróság elõtt érvényesíthetõk (70/K. §). Ha ez a sérelem nem eredményez közvetlenül érdekelt „materiális felet”, aki képes bíróság elõtt alanyi jogainak érvényesítésére, akkor az államnak a közérdek védelmében kötelessége meghatározott ágenseket olyan jogosítványokkal felruházni, amelyek lehetõvé teszik, hogy a sérelmet szenvedett közösség megfelelõ elégtételt kapjon, illetve a jogsértõt a jövõre szólóan visszatartsa hasonló cselekményektõl.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes